b'\n_START_ARTICLE_\nWarhammer 40 000: Dawn of War: Dark Crusade\n_START_SECTION_\nAp\xc5\xbevalga\n_START_PARAGRAPH_\nKaip ir ankstesn\xc4\x97se \xe2\x80\x9eDawn of War\xe2\x80\x9c dalyse, \xe2\x80\x9eDark Crusade\xe2\x80\x9c papildyme yra akcentuojamas konfliktas\xc2\xa0\xe2\x80\x93 norint gauti daugiau resurs\xc5\xb3 reikia u\xc5\xbe juos kovoti. Kiekvienas \xc5\xbeaid\xc4\x97jas pradeda \xc5\xbeaidim\xc4\x85 su savo baze ir laimi \xc4\xafvykdydamas misijos tikslus.\n_START_SECTION_\nKariai\n_START_PARAGRAPH_\nKari\xc5\xb3 skai\xc4\x8dius, kur\xc4\xaf \xc5\xbeaid\xc4\x97jas gali vienu metu tur\xc4\x97ti yra nustatomas atskirais populiacijos ir transporto priemoni\xc5\xb3 limitais (squad caps). Limitai gali b\xc5\xabti kei\xc4\x8diami skirtingais b\xc5\xabdais kiekvienai rasei. Dauguma kari\xc5\xb3 gali kovoti artimosios arba tolimosios kovos b\xc5\xabdais. Kariniai vienetai da\xc5\xbenai yra specializuojami naudojantys geriau vien\xc4\x85 kovos b\xc5\xabd\xc4\x85. Kiekvienas karys turi savo pozicij\xc4\x85, kurios nusako, kaip jie elgiasi su prie\xc5\xa1ais. Yra \xc5\xa1e\xc5\xa1i kari\xc5\xb3 tipai: vadai, p\xc4\x97stininkai, sunkieji p\xc4\x97stininkai, demonai, transporto priemon\xc4\x97s ir Titanai._NEWLINE_Vadai yra herojiniai vienetai ir paprastai gali b\xc5\xabti kvie\xc4\x8diami po vien\xc4\x85, jeigu jie \xc5\xbe\xc5\xabva, juos galima kviesti i\xc5\xa1 naujo. P\xc4\x97stininkai yra paprastieji arba sunkieji. Transporto priemon\xc4\x97s yra sunkioji ginkluot\xc4\x97 ir transportas, pvz., tankai, artilerija, paj\xc4\x97g\xc5\xb3 ve\xc5\xbe\xc4\x97jai ir \xc4\x97jikai. Titanai yra \xc5\xbeaidimo pabaigos vienetas, kuriuos sukurti reikia auk\xc5\xa1\xc4\x8diausio technologinio lygio ir relikto. Titanai yra skirtingi kiekvienai frakcijai ir, kaip vadai, gali b\xc5\xabti kvie\xc4\x8diami po vien\xc4\x85._NEWLINE_Visi kariai, i\xc5\xa1skyrus titanus ir daugum\xc4\x85 heroj\xc5\xb3, statytoj\xc5\xb3 ir transporto priemoni\xc5\xb3, ateina b\xc5\xabriais. B\xc5\xabriai yra p\xc4\x97stinink\xc5\xb3 grup\xc4\x97s ir yra valdomos kaip vienas vienetas. Jie gali b\xc5\xabti sustiprinti papildomai nariais, apr\xc5\xabpinti specialiaisiais ginklais arba jiems gali b\xc5\xabti priskirtas herojinis karys. Kai kurie b\xc5\xabriai turi specialius sugeb\xc4\x97jimus, pvz., naudoti granatas, teleportacij\xc4\x85 ir kitus.'